Navío, San Amaro

San Fiz de Navío é unha parroquia do concello de San Amaro na comarca do Carballiño, na provincia de Ourense. Segundo o IGE, en 2023 tiña 72 habitantes (37 homes e 35 mulleres), distribuídos en 15 entidades.

 Historia 
Ata ben avanzado o século XIX, formaba parte da xurisdición de Roucos, sobre a que tiña señorío o Conde de Ribadavia, que en San Fiz compartía con Pedro de Toubes.

 Patrimonio 
 Igrexa de San Fiz de Navío, románica, situada nunha das abas que miran ao río Avia. Planta dunha soa nave e ábsida rectangular. Na fachada ten escudo e dobre arquivolta sobre a porta occidental, de arco de medio punto e tímpano con cruz con catro pombas aos lados. Unha cruz patriarcal remata a espadana, ao igual que na ábsida, que ten tamén o año pascual. No interior arco de medio punto peraltado no presbiterio e bóveda de nervios de estilo gótico.
 Casa da Touza, do século XVII. Barroca con cheminea monumental, destaca a torre de planta cadrada. Ten un pombal de cantería.

 Galería de imaxes 

 Lugares e parroquias 
 Lugares de Navío 

 Parroquias de San Amaro 

 Notas 

 Véxase tamén 
 Outros artigos 
 Lugares de San Amaro

 Ligazóns externas 
 Blog con información sobre San Fiz de Navío

Categoría:Parroquias de San Amaro
Categoría:Parroquias de Galicia baixo a advocación de san Fiz